
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 97 

22 Ιανουάριου 2014 


ΑΠΟΦΑΣΕΙ Σ 

Αριθμ. 4609/Γ2 

Έγκριση Προγραμμάτων Σπουδών Δευτεροβάθμιας Εκ¬ 
παίδευσης για την Πιλοτική τους Εφαρμογή του επι¬ 
στημονικού πεδίου Φυσικές Επιστήμες. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφ. β της παραγράφου 3 του 
άρθρου 1 του Ν. 1566/85 (ΦΕΚ Α' 167). 

2. Τις διατάξεις του εδαφ. γ' της παραγράφου 11 του 
άρθρου 5 και του εδαφ. γ' της παραγράφου 2 του άρ¬ 
θρου 24 του Ν. 1566/85 (ΦΕΚ Α' 167), όπως τροποποιή¬ 
θηκαν και ισχύουν με τις διατάξεις 1 και 2 του άρθρου 
7 του Ν. 2525/97 (ΦΕΚ Α' 188) «Ενιαίο Λύκειο, πρόσβαση 
των αποφοίτων στην Τριτοβάθμια Εκπαίδευση, αξιο¬ 
λόγηση του εκπαιδευτικού έργου και άλλες διατάξεις». 

3. Τις διατάξεις του παρ. 3 του άρθρου 2 του Ν. 3966/2011 
(ΦΕΚ Α' 118) «Θεσμικό πλαίσιο των Πρότυπων Πειραματι¬ 
κών Σχολείων,Ίδρυση Ινστιτούτου Εκπαιδευτικής Πολιτι¬ 
κής, Οργάνωση του Ινστιτούτου Τεχνολογίας Υπολογι¬ 
στών και Εκδόσεων «ΔΙΟΦΑΝΤΟΣ» και λοιπές διατάξεις». 

4. Τ ις διατάξεις του άρθρου 90 του κώδικα Νομοθεσίας 
για την Κυβέρνηση και τα Κυβερνητικά όργανα που κυ¬ 
ρώθηκε με το άρθρο πρώτο του Π.Δ. 63/2005 (ΦΕΚ Α' 98). 

5. Την με την υπ’ αριθμ. 37/2013 πράξη του Διοικητικού 
Συμβουλίου του Ινστιτούτου Εκπαιδευτικής Πολιτικής. 

6. Την υπ’ αριθμ. 11279/28-7-2010 απόφαση Ένταξης της 
Πράξης «ΝΕΟ ΣΧΟΛΕΙΟ (Σχολείο 21ου αιώνα) - Νέο πρό¬ 
γραμμα σπουδών» στους Άξονες Προτεραιότητας 1,2, 3, 
-Οριζόντια Πράξη», όπως αυτή τροποποιήθηκε με την 
υπ’ αριθμ. 21885/21-12-2011 απόφαση 1ης Τροποποίησης 
της Πράξης «ΝΕΟ ΣΧΟΛΕΙΟ (Σχολείο 21ου αιώνα) - Νέο 
πρόγραμμα σπουδών» με κωδικό ΜΙ5 295450. 

7. Την υπ’ αριθμ. 14647/30-09-2010 Σύμφωνη Γνώμη της 
ΕΥΔ για το σχέδιο απόφασης Υλοποίησης με ίδια μέσα 
του Π.Ι. για το Υποέργο 1 της Πράξης «ΝΕΟ ΣΧΟΛΕΙΟ 
(Σχολείο 21ου αιώνα) - Νέο πρόγραμμα σπουδών» στους 
Άξονες Προτεραιότητας 1,2,3, -Οριζόντια Πράξη», με κω¬ 
δικό ΜΙδ 295450, όπως αυτή τροποποιήθηκε με την υπ’ 
αριθμ. 2252/13-02-2012 Σύμφωνη Γνώμη της ΕΥΔ για το 
σχέδιο 1η Τροποποίησης της απόφασης Υλοποίησης με 
ίδια μέσα του Π.Ι. για το Υποέργο 1. 


8. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Την έγκριση των παρακάτω προγραμμάτων σπουδών 
Δευτεροβάθμιας Εκπαίδευσης (Γυμνάσιο) του επιστημο¬ 
νικού πεδίου Φυσικές Επιστήμες και συγκεκριμένα των 
εξής μαθησιακών αντικειμένων: 

1. Βιολογία (Γ' τάξης Γυμνασίου) 

2. Φυσική (Β' και Γ' τάξεων Γυμνασίου) 

3. Χημεία (Β' και Γ' τάξεων Γ υμνασίου) 

Επιστημονικό πεδίο: Φυσικές Επιστήμες 
Πρόγραμμα σπουδών Γ υμνασίου 
1. Διδακτικό μαθησιακό αντικείμενο: 

Βιολογία (Γ' τάξης Γυμνασίου) 

ΓΕΝΙΚΟΙ ΣΤΟΧΟΙ ΜΑΘΗΣΗΣ ΚΑΙ ΔΙΔΑΣΚΑΛΙΑΣ - ΑΝΑ¬ 
ΜΕΝΟΜΕΝΑ ΜΑΘΗΣΙΑΚΑ ΑΠΟΤΕΛΕΣΜΑΤΑ 

Οι γενικοί στόχοι για τη διδασκαλία της Βιολογίας 
στο Γυμνάσιο κατανέμονται σε τέσσερεις τομείς: (α) Κα¬ 
τανόηση βασικών εννοιών, διαδικασιών και γεγονότων, 
(β) Μύηση σε ερευνητικές διαδικασίες και διεργασίες, 
(γ) Επικοινωνία και Συνεργασία και (δ) Σύνδεση με πε¬ 
ριβάλλοντα της ζωής. Στη συνέχεια καταγράφονται οι 
στόχοι που προβλέπονται για κάθε τομέα. 

α. Κατανόηση βασικών εννοιών, διαδικασιών και γε¬ 
γονότων. 

Με βάση όσα αναφέρθηκαν παραπάνω, σκοπός της 
διδασκαλίας της Βιολογίας στο Γυμνάσιο θα πρέπει 
να είναι η εξασφάλιση για τον μαθητή-αυριανό πολίτη 
γνώσεων, εμπειριών και δεξιοτήτων που θα του επιτρέ¬ 
πουν αφενός να κάνει συνειδητά κρίσιμες επιλογές και 
να λαμβάνει αποφάσεις που συνδέονται με το ηλικιακό 
στάδιο το οποίο διανύει και, αφετέρου, να συμμετέχει 
ενεργά σε μια ταχέως μεταβαλόμενη κοινωνία της γνώ¬ 
σης, κάνοντας επιλογές θετικές για τον εαυτό του και 
το περιβάλλον του (φυσικό και κοινωνικό). 

Ειδικότερα, οι μαθητές θα πρέπει: 

• Να διαθέτουν γνώσεις σχετικές με έννοιες, όρους 
και διαδικασίες των βιολογικών επιστημών και τη δυ¬ 
νατότητα να κατανοούν αρχές των βιολογικών επι¬ 
στημών. 

• Να διακρίνουν ομοιότητες και διαφορές μεταξύ βιο¬ 
λογικών δομών και να προσδιορίζουν λειτουργικές σχέ¬ 
σεις μεταξύ τους και μεταξύ διαφορετικών διαδικασιών. 

• Να κατανοούν και να μπορούν να περιγράφουν δια¬ 
δικασίες βιολογικών συστημάτων, να δίνουν παραδείγ¬ 
ματα και να προσδιορίζουν λειτουργικές σχέσεις μεταξύ 
διαφορετικών βιολογικών διαδικασιών. 

• Να αξιοποιούν γνώσεις και αρχές της Βιολογίας για 
την ερμηνεία φαινομένων ή καταστάσεων που αφορούν 
τον εαυτό τους ή το περιβάλλον τους. 

β. Μύηση σε ερευνητικές διαδικασίες και διεργασίες. 

Πολλά από τα θέματα που εξετάζονται από τη Βιο¬ 
λογία στην υποχρεωτική εκπαίδευση στηρίζονται στην 
παρατήρηση των ζωντανών οργανισμών και του πε¬ 
ριβάλλοντος στο οποίο αυτοί ζουν κάτι που συνήθως 
ενδιαφέρει τους μαθητές. Παράλληλα, επειδή πολλά 
θέματα της καθημερινής ζωής σχετίζονται με τη Βιο¬ 
λογία, μπορούν να διεγείρουν το ενδιαφέρον των μα¬ 
θητών για τη Βιολογική επιστήμη. Αυτό βοηθά τους 
μαθητές να αναπτύξουν ικανότητα παρατήρησης του 
περιβάλλοντος τους αλλά και του εαυτού τους, όπως 
και την ικανότητα να αναγνωρίζουν προβλήματα, να 
διατυπώνουν ερωτήσεις και να κάνουν υποθέσεις. Μετά 
από τη διδασκαλία των θεμάτων βιολογίας θα πρέπει να 
μάθουν να σχεδιάζουν μικρές έρευνες, να χρησιμοποιούν 
απλές ερευνητικές μεθόδους, να ταξινομούν δεδομένα, 
να πειραματίζονται, να καταγράφουν μετρήσεις, να ανα¬ 
λύουν δεδομένα προκειμένου να εξάγουν τεκμηριωμένα 
συμπεράσματα. Όλες αυτές οι ικανότητες πρέπει και 
μπορούν να αναπτυχθούν σταδιακά σε όλες τις τάξεις 
της υποχρεωτικής εκπαίδευσης. Εξάλλου πολύ συχνά 
οι μικροί μαθητές διατυπώνουν ερωτήματα τα οποία οι 
εκπαιδευτικοί οφείλουν να καλλιεργήσουν και να τους 
βοηθήσουν να τα απαντήσουν με βάση το γνωστικό 
περιεχόμενο του Προγράμματος Σπουδών. Οι θεματι¬ 
κές ενότητες του προγράμματος Σπουδών Βιολογίας 
υπηρετούν συγκεκριμένους στόχους που μπορούν να 
επιτευχθούν εφαρμόζοντας διαδικασίες διερευνητικής 
μάθησης στο πλαίσιο των προτεινόμενων δραστηριο¬ 
τήτων. 

Ειδικότερα, οι μαθητές θα πρέπει: 

• Να δείχνουν ενδιαφέρον για τη μελέτη θεμάτων 
της Βιολογίας, να κατανοούν τη φύση της βιολογικής 
επιστήμης και να αναγνωρίζουν τη σχέση της με άλλες 
επιστήμες. 

• Να αναγνωρίζουν τη σπουδαιότητα των εμπειρικών 
δεδομένων στην υποστήριξη, την τροποποίηση ή την 
ανατροπή επιστημονικών θεωριών και να κατανοούν 
ότι η πορεία της επιστημονικής έρευνας περιλαμβάνει 
αναλυτικές ενδείξεις και επαρκείς ερμηνείες που στη¬ 
ρίζονται σε επιστημονικές θεωρίες και ιδέες. 

• Να αναγνωρίζουν τη δυναμική φύση της βιολογικής 
γνώσης να κατανοούν ότι η επιστήμη αποτελεί μια αν¬ 
θρώπινη προσπάθεια και να κατανοούν τη φύση και τα 
όρια της επιστημονικής δράσης. 

• Να αναγνωρίζουν ότι η βιολογική γνώση και οι θεω¬ 
ρίες σχετικά με αυτήν αναπτύχθηκαν με τη συνεισφο¬ 
ρά πολλών ανθρώπων και διαφορετικών επιστημονικών 
κλάδων μέσα από την παρατήρηση, τις υποθέσεις, τα 
πειράματα, την ανάλυση και την ερμηνεία. 

• Να εξοικειωθούν με την έρευνα στο πεδίο, τον πει¬ 
ραματισμό στο εργαστήριο και τον χειρισμό οργάνων 
(π.χ. μικροσκόπιο). 

• Να χρησιμοποιούν τα κατάλληλα υλικά και να εφαρ¬ 
μόζουν τις κατάλληλες τεχνικές προκειμένου να εκτε- 
λούν πρακτικές εργασίες. 


• Να μπορούν να συλλέγουν και να επεξεργάζονται 
πληροφορίες από έντυπο και ψηφιακό υλικό, να ταξι¬ 
νομούν δεδομένα και να τα οργανώνουν με τη βοήθεια 
διαγραμμάτων, γραφημάτων, διαγραμμάτων ροής και 
μοντέλων για την αναπαράσταση φαινομένων και σχέ¬ 
σεων. 

• Να μπορούν να κάνουν προσεκτικές παρατηρήσεις, 
να διατυπώνουν ερωτήματα, να κάνουν υποθέσεις, να 
σχεδιάζουν και να υλοποιούν (ατομικά ή συλλογικά) μι¬ 
κρές επιστημονικές έρευνες, αξιοποιώντας κατάλληλα 
ερευνητικά εργαλεία και μεθόδους. 

• Να διατυπώνουν και να αναθεωρούν επιστημονικά 
βάσιμες ερμηνείες και μοντέλα που στηρίζονται στη 
λογική και στις μαρτυρίες. 

• Να επιλέγουν ποιοτικές και ποσοτικές πληροφορίες, 
να αναλύουν και να συνθέτουν δεδομένα, να εξάγουν 
συμπεράσματα για τη λύση προβλημάτων και να τα 
παρουσιάζουν με πρωτότυπο τρόπο, χρησιμοποιώντας 
σωστά τους κατάλληλους επιστημονικούς όρους. 

• Να αξιοποιούν κατάλληλα τεχνολογικά εργαλεία για 
τον εντοπισμό, την επεξεργασία και την παρουσίαση 
πληροφοριών, για την επικοινωνία και την ανταλλαγή 
ιδεών και απόψεων ή για την παραγωγή κοινού έργου. 

γ. Επικοινωνία και Συνεργασία. 

Ένα από τα βασικά ζητούμενα της υποχρεωτικής 
εκπαίδευσης είναι η συγκρότηση ατόμων ικανών να 
αλληλεπιδρούν και να συνεργάζονται σε ετερογενείς 
ομάδες ατόμων, που μπορούν να κατανοούν τις σκέψεις 
και τις στάσεις των άλλων, που σέβονται τις απόψεις 
τους έστω κι αν διαφωνούν μ’ αυτές, ικανών να αντιμε¬ 
τωπίζουν συγκρούσεις και να υπερβαίνουν πολιτισμικές 
διαφορές. Ειδικότερα οι μαθητές θα πρέπει: 

• Να συνεργάζονται για τη διερεύνηση θεμάτων ή την 
επίλυση προβλημάτων και την τεκμηρίωση των απόψε¬ 
ων ή των θέσεων στις οποίες καταλήγουν. 

• Να επικοινωνούν και να ανταλάσσουν σκέψεις, από¬ 
ψεις, εμπειρίες και συναισθήματα αξιοποιώντας και ερ¬ 
γαλεία των σύγχρονων τεχνολογιών. 

• Να συνεργάζονται για την παραγωγή κοινών έργων, 
αξιοποιώντας και σύγχρονα τεχνολογικά εργαλεία. 

δ. Σύνδεση με περιβάλλοντα της ζωής. 

Η εκπαίδευση σε μια επιστήμη σαν την Βιολογία η 
οποία επηρεάζει αναπόφευκτα με τις εξελίξεις της 
την καθημερινότητα των ανθρώπων αλλά, παράλληλα, 
μπορεί να επηρεάσει και την ίδια την βιόσφαιρα σε 
μακροχρόνια κλίμακα, δεν μπορεί παρά να επηρεάζει τις 
εξελίξεις και στο κοινωνικό περιβάλλον. Αυτό σημαίνει 
ότι η εκπαίδευση στη Βιολογία, εκτός από την απόκτηση 
γνώσεων, θα πρέπει να στοχεύει και στην καλλιέργεια 
κριτικής σκέψης, και την ανάπτυξη αξιακού πλαισίου. 
Δηλαδή πέρα από τον βιολογικό εγγραμματισμό βασικό 
στόχο θα πρέπει να αποτελεί η διαμόρφωση ενεργών 
πολιτών με ηθικές αξίες σχετικά με τη ζωή και το πε¬ 
ριβάλλον. 

Πιο συγκεκριμένα οι μαθητές θα πρέπει: 

• Να δείχνουν ενδιαφέρον και να εκτιμούν την πολυ- 
πλοκότητα του φυσικού περιβάλλοντος και να σέβονται 
τους άλλους οργανισμούς. 

• Να αναγνωρίζουν τη δική τους ευθύνη για τη δι¬ 
ατήρηση και την προστασία της ποιότητας του περι¬ 
βάλλοντος και να ενεργούν σύμφωνα με τις αρχές της 
αειφόρου ανάπτυξης. 

• Να αναπτύξουν στάσεις και συμπεριφορές θετικές 
σε σχέση με έναν υγιή τρόπο ζωής, σε ατομικό και 
κοινωνικό επίπεδο. 

• Να κατανοούν τον τρόπο με τον οποίο η βιολογική 
γνώση χρησιμοποιείται σε τεχνολογικές εφαρμογές. 

• Να έχουν την ικανότητα να προτείνουν λύσεις για 
προβλήματα της καθημερινότητας αξιοποιώντας γνώ¬ 
σεις σχετικές με βιολογικά θέματα και δεξιότητες που 
έχουν αποκτήσει. 

• Να είναι ενήμεροι για την δυναμική φύση της 
βιολογικής γνώσης και να εκτιμούν το ρόλο της επι¬ 
στήμης της Βιολογίας και των τεχνολογιών που σχετί¬ 
ζονται με αυτήν στην κατανόηση του φαινομένου της 
ζωής και στην επίλυση προβλημάτων του σύγχρονου 
ανθρώπου. 

• Να είναι ενήμεροι για τις εφαρμογές των πορισμά¬ 
των των βιολογικών ερευνών καθώς και των κοινωνικών, 
ηθικών, οικονομικών και περιβαλλοντικών επιπτώσεων 
που μπορεί να έχουν αυτές. 


• Να κατανοούν τη φύση και τα όρια της επιστημονικής 
δράσης, να αντιμετωπίζουν κριτικά τις εφαρμογές της 
Βιολογίας και να αξιολογούν τις συνέπειες τους (θετικές 
ή αρνητικές) για την κοινωνία και το περιβάλλον, προκει- 
μένου να αποφασίσουν σε ατομικό ή κοινωνικό επίπεδο. 

• Να αναπτύσσουν δομημένη και επιστημονικά βάσιμη 
επιχειρηματολογία για την υποστήριξη της επιλογής 
τους και την απόρριψη εναλλακτικών. 

• Να αναγνωρίζουν ότι οι κοινωνικές ανάγκες έχουν 
οδηγήσει σε τεχνολογικά επιτεύγματα και να κατανοούν 
το πώς η επιστημονική γνώση μπορεί να οδηγήσει στην 
ανάπτυξη νέων τεχνολογιών και αντίστοιχα οι νέες τε¬ 
χνολογίες να οδηγήσουν σε επιστημονικές ανακαλύψεις. 

• Να αναλύουν τρόπους με τους οποίους οι επιστη¬ 
μονικές και τεχνολογικές εξελίξεις έχουν επηρεάσει τη 
ζωή μας, την κοινωνία και το περιβάλλον. 

• Να αναγνωρίζουν ότι οι επιπτώσεις των βιολογι¬ 
κών τεχνολογιών δεν είναι κοινωνικά μονοσήμαντες 
και, κατά συνέπεια, στη λήψη αποφάσεων εμπεριέχεται 
ηθικά, πολιτική και περιβαλλοντική διάσταση. 



ΠΡΟΓΡΑΜΜΑ ΣΠΟΥΔΩΝ ΒΙΟΛΟΓΙΑΣ Γ' ΤΑΞΗΣ 

2. Διδακτικό μαθησιακό αντικείμενο: Φυσική (Β' και Γ' τάξεων Γυμνασίου) 

Σκοποί και στόχοι της διδασκαλίας της Φυσικής - Η διάρθρωση του Προγράμματος 
Σπουδών 

Σκοπός της διδασκαλίας της Φυσικής είναι να εφοδιάσει και να εξοικειώσει τους 
μαθητές με βασικές επιστημονικές γνώσεις και τρόπους σκέψης, και με δεξιότητες και αξίες 
που θα συμβάλουν στην περαιτέρω μάθηση και την μελλοντική τους επιτυχία. 

Στους σκοπούς της διδασκαλίας της Φυσικής διακρίνονται καταρχήν τρεις βασικές 
κατευθύνσεις (βλ. Ηοόδοη 1992): 

α. η γνώση-κατανόηση επιστημονικών γνώσεων/περιεχομένων, όπως είναι οι έννοιες, οι 
μαθηματικές σχέσεις, οι θεωρίες και τα μοντέλα της Φυσικής 

β. η εξοικείωση των μαθητών με τις μεθόδους και τον τρόπο σκέψης της Φυσικής, και 

γ. μια ευρύτερη αντίληψη/κατανόηση της "φύσης της επιστήμης", που εκτός από τη 
μεθοδολογία της συμπεριλαμβάνει και την κοινωνικο-ηθική διάσταση της επιστήμης, 
καθώς και τις αλληλεπιδράσεις μεταξύ κοινωνίας και επιστήμης (π.χ. Οου§ή & ΟΙδοη 2008; 
ΝΑδ 1996). 

Το Πρόγραμμα Σπουδών διαρθρώνεται με βάση αυτές τις τρεις κατευθύνσεις. Οι σκοποί 
αυτοί δεν διαχωρίζονται απόλυτα, αλληλεπιδρούν και αλληλοεπηρεάζονται, και πρέπει 
συνδυαζόμενοι να διατρέχουν τη διδασκαλία και τα επιδιωκόμενα μαθησιακά 
αποτελέσματα του μαθήματος, ώστε να προωθούνται, εκτός των γνωστικών, και ευρύτεροι 
στόχοι του μαθήματος, όπως είναι η ανάπτυξη ικανοτήτων για διερευνητική και κριτική 
σκέψη, για επιχειρηματολογία, για αιτιολόγηση προτάσεων και αποφάσεων, για εφαρμογή 
της γνώσης σε καθημερινά και σε ευρύτερα κοινωνικο-επιστημονικά προβλήματα. 

1. Γνώση-κατανόηση επιστημονικών περιεχομένων/γνώσεων 

Οι γνώσεις της Φυσικής δεν εκφράζονται μόνο με την περιγραφή και ερμηνεία 
μεμονωμένων γεγονότων, αλλά συστηματοποιούνται και γενικεύονται με τη μορφή γενικών 
σχέσεων ("νόμων"), που ενσωματώνονται και διαρθρώνονται με τη σειρά τους σε 
γενικότερα θεωρητικά συστήματα γνώσης, τις επιστημονικές θεωρίες. 

Οι θεωρίες (θεμελιώδεις εξισώσεις/αξιώματα και αρχές) αποτελούν τον βασικό φορέα 
της επιστημονικής γνώσης, μπορούν να ερμηνεύουν και να προβλέπουν φαινόμενα και 
εμπειρικά δεδομένα, και αποτελούν το βασικό εργαλείο για την περαιτέρω έρευνα του 
αντικειμένου τους. 

Η μετάδοση γνώσεων της Φυσικής ανήκει στους πρωταρχικούς στόχους του μαθήματος. 
Στο Γυμνάσιο επιδιώκεται συγκεκριμένα οι μαθητές: 

® Να γνωρίσουν και να κατανοήσουν βασικές έννοιες τις οποίες να διακρίνουν και 
να τις συνδέουν μεταξύ τους, καθώς και σχέσεις και ερμηνείες της Φυσικής, ώστε 
να προσεγγίζουν και να ερευνούν φαινόμενα από την οπτική της Φυσικής. 

® Να χρησιμοποιούν τις έννοιες στην περιγραφή φυσικών φαινομένων και 
τεχνολογικών εφαρμογών και να επιλέγουν τις κατάλληλες μονάδες μέτρησης. 

® Να γνωρίσουν απλές μαθηματικές σχέσεις και γραφικές παραστάσεις για να 
αντλούν πληροφορίες και να λύνουν απλά προβλήματα. 

® Να αναγνωρίζουν και να κατανοούν τις αιτιακές σχέσεις μεταξύ φαινομένων, και 
να σχετίζουν και να περιγράφουν τις καταστάσεις που εκδηλώνουν τα συστήματα 
με μετατροπές ενέργειας και με αλληλεπιδράσεις 

® Να εφαρμόζουν τις γνώσεις τους και σε νέα, εκτός διδακτικού πλαισίου, πεδία, 
και στην επίλυση προβλημάτων της καθημερινότητας. Κυρίως αυτή η δυναμική 
κατανόηση των επιστημονικών γνώσεων θα είναι ωφέλιμη για τη ζωή του μαθητή. 

Η διδασκαλία-μάθηση των επιστημονικών γνώσεων θα πρέπει να επικεντρώνεται στη 
συστηματική κατανόηση μερικών κεντρικών-ενοποιητικών ιδεών που βασίζονται σε 
επιμέρους έννοιες, όπως λόγου χάρη ότι η ενέργεια μεταβιβάζεται, μετατρέπεται από μια 



1100 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μορφή σε άλλη, διατηρείται και υποβαθμίζεται, ότι οι συσχετισμοί των δυνάμεων 
καθορίζουν τη σταθερότητα ή την αλλαγή της μορφής και της κινητικής κατάστασης των 
συστημάτων, ή ότι τα κύματα είναι φορείς ενέργειας και πληροφορίας. 

Οι κεντρικές αυτές ιδέες διατρέχουν και διαρθρώνουν τα περιεχόμενα της Φυσικής και 
επανεμφανίζονται στις διάφορες εκπαιδευτικές βαθμίδες με διαφορετικό βαθμό 
εμβάθυνσης και ενοποιητικής εμβέλειας. Συνήθως έχουν βαρύνουσα σημασία για όλες τις 
φυσικές επιστήμες, και βοηθούν στην οργάνωση νέων γνώσεων, στην κατανόηση πιο 
σύνθετων ιδεών, και στην επίλυση προβλημάτων (βλ. ΝΡ^ 2010). 

Στον Πίνακα 1 συνοψίζονται οι θεματικές ενότητες του Προγράμματος Σπουδών της 
Φυσικής για το Γυμνάσιο. 

Πίνακας 1 Θεματικές ενότητες του Προγράμματος Σπουδών Φυσικής για το Γυμνάσιο 


Θεματική ενότητα 

Β' τάξη 

Γ' τάξη 

ΓΗ 

• 


ΝΕΡΟ 

• 


ΑΕΡΑΣ 

• 


Η ΖΕΣΤΗ ΚΑΙ ΤΟ ΚΡΥΟ 

• 


ΤΟ ΦΩΣ 

• 


Ο ΟΥΡΑΝΟΣ 

• 


Η ΠΕΡΙΓΡΑΦΗ ΤΗΣ ΚΙΝΗΣΗΣ 


• 

ΟΙ ΝΟΜΟΙ ΤΗΣ ΚΙΝΗΣΗΣ 


• 

Η ΕΝΕΡΓΕΙΑ 


• 

ΤΟ ΗΛΕΚΤΡΟ ΚΑΙ Ο ΜΑΓΝΗΤΗΣ 


• 

ΚΥΜΑΤΑ 


• 


2. Γνώση των μεθόδων και πρακτικών της Φυσικής - Η φύση της επιστήμης 

Στη διδασκαλία της Φυσικής επικρατεί συνήθως μια πολύ 
περιορισμένη/υπεραπλουστευ-μένη αντίληψη για τις επιστημονικές πρακτικές. Στην 
αντίληψη αυτή, ο έλεγχος των θεωριών περιορίζεται στη διεξαγωγή (κρίσιμων) 
πειραμάτων, ενώ παραλείπονται οι αξιολογικές διαδικασίες και τα κριτήρια επιλογής στην 
περίπτωση εμπειρικά ισοδύναμων αλλά ανταγωνιζόμενων θεωριών (όπως το ερμηνευτικό, 
προγνωστικό και ενοποιητικό δυναμικό των θεωριών, αλλά και άλλα κοινωνικο- 
ψυχολογικής φύσης κριτήρια; βλ. ίθΙοΐοδ 1974; ΚυΓιη1989). Επίσης αγνοείται το κοινωνικό 
πλαίσιο της επιστήμης, καθώς και ο βασικός ρόλος των μοντέλων στη διεξαγωγή της 
επιστημονικής έρευνας (6Γ3πάγ & ΘυδεΓιΙ 2007). 

Από την άλλη πλευρά, οι αναλύσεις της σύγχρονης φιλοσοφίας της επιστήμης φώτισαν 
διάφορες πλευρές της επιστημονικής δραστηριότητας και συμβάλλουν στη διεύρυνση των 
αντιλήψεων για την επιστημονική μέθοδο και για τη διδασκαλία της. 

Σε γενικές γραμμές, η επιστημονική μέθοδος συνίσταται σε μια συνεχή διαδικασία 
αλληλεπίδρασης μεταξύ θεωρητικοποίησης, εμπειρικών ελέγχων και αιτιολογικής 
επιχειρηματολογίας. Αυτό σημαίνει ένα σύνολο πρακτικών που αφορούν τη διερεύνηση και 
μελέτη των φυσικών φαινομένων μέσα από παρατηρήσεις-πειράματα και συλλογή 
εμπειρικών δεδομένων, την ανάπτυξη ιδεών, υποθέσεων και μοντέλων, και τους 
μαθηματικούς-λογικούς και εμπειρικούς ελέγχους των υποθέσεων, μοντέλων και θεωριών. 

Τα εμπειρικά δεδομένα παίζουν καταρχήν βασικό ρόλο για τη διαμόρφωση, την 
επικύρωση, την αναθεώρηση και βελτίωση ή απόρριψη μιας πρότασης. Νωρίς ή αργότερα 
η εγκυρότητα και εγκαθίδρυση των επιστημονικών προτάσεων αποφασίζεται σε σχέση με 
τα δεδομένα των παρατηρήσεων. Το πείραμα δεν μπορεί ωστόσο να αποτελεί έγκαιρα και 

σε όλες τις περιπτώσεις τον επαρκή και μονοσήμαντο κριτή για την ορθότητα ή μη των 
επιστημονικών υποθέσεων. Οι επιστήμονες συνήθως αξιολογούν διαφορετικά την 
αποδεικτική ισχύ των ίδιων πειραματικών δεδομένων, ανάλογα με το εννοιολογικό και 
μεθοδολογικό πλαίσιο της θεωρίας με την οποία τα ερμηνεύουν (π.χ. ΗοΙΐοη 1981; 
Κυήπ1989; ίθίοΐοε 1974; Οϊθγθ 1999). Ο έλεγχος των υποθέσεων αποτελεί θεμέλιο λίθο των 
φυσικών επιστημών, ο οποίος όμως σήμερα πραγματοποιείται σε πιο σύνθετα πλαίσια από 
την απλή διεξαγωγή πειραμάτων. Έρευνες που συνεξετάζουν τη γνωστική και κοινωνική 
δυναμική των ερευνητικών ομάδων, επισημαίνουν τις στρατηγικές συζητήσεων και 
επιχειρηματολογίας που απαιτεί σχεδόν κάθε επικύρωση ή αλλαγή των επιστημονικών 
προτάσεων (π.χ. Νθγ$θ$$ϊ3π 2005). 

Το επιχείρημα στη Φυσική και γενικότερα στις εμπειρικές επιστήμες στρέφεται γύρω 
από την κριτική αποτίμηση του συντονισμού, δηλαδή της συμβατότητας ή της μη 
συμβατότητας θεωρίας και εμπειρικών μαρτυριών. Η επιστημονική επιχειρηματολογία 
συνίσταται στον εντοπισμό και τη διερεύνηση, με κριτικό τρόπο, εκείνων των σχέσεων 
μεταξύ θεωρίας και εμπειρίας που στηρίζουν η αντικρούουν ένα ερμηνευτικό συμπέρασμα, 
μοντέλο ή πρόβλεψη. Κατά τη διαδικασία εμπειρικών ελέγχων και επιχειρηματολογίας 
μπορεί να υπεισέρχονται και υποκειμενικοί παράγοντες, δεδομένου ότι και οι επιστήμονες 
είναι άνθρωποι που μπορεί να επηρεάζονται από κοινωνικές δεσμεύσεις, προσωπικά 
κίνητρα ή και ιδεολογίες και προκαταλήψεις, καθώς και από την ευρύτερη κουλτούρα της 
κοινωνίας τους και της εποχής τους (βλ. π.χ. Νθννΐοη 1999; ϋπνθΓ θΐ θΙ. 2000). 

Κεντρικό στοιχείο της επιστημονικής έρευνας είναι η συνεχής δημιουργία, βελτίωση ή 
αναθεώρηση μοντέλων (π.χ. Οϊθγθ 1988, 1999; ΝοΙθ 2004; ΟϊΙΒθγϊ & ΒουΙΐθΓ 2000; ϋθνθΙθΚϊ 
2007). Τα μοντέλα αποτελούν εξιδανικευμένες αναπαραστάσεις αντικειμένων ή 
συστημάτων αντικειμένων και των αλληλεπιδράσεών τους, όπως λόγου χάρη ήλιοι με 
σημειακή μάζα, ομογενή πεδία, η ύπαρξη βαρυτικών μόνο αλληλεπιδράσεων. Τα μοντέλα 
διαμεσολαβούν για την εφαρμογή της θεωρίας στον πραγματικό κόσμο. Οι θεωρίες 
εφαρμόζονται κατ αρχήν στα μοντέλα, τις απλουστευμένες αναπαραστάσεις των 
συστημάτων, ενώ η άμεση εφαρμογή της θεωρίας στα πολύ σύνθετα φυσικά φαινόμενα θα 
ήταν ανεξέλεγκτα δύσκολη, ιδιαιτέρως για τις μαθηματικές προσεγγίσεις των φαινομένων 
στη Φυσική. Τα επιστημονικά μοντέλα δημιουργούνται με σκοπό την 
αναπαράσταση/περιγραφή και την ερμηνεία φαινομένων, και δίνουν προβλέψεις που 
χρησιμοποιούνται για εμπειρικούς ελέγχους και για νέα έρευνα. 

Υπάρχουν διάφορα είδη μοντέλων στη Φυσική και στη διδασκαλία της Φυσικής. Βασικές 
κατηγορίες αποτελούν τα νοητικά μοντέλα (εσωτερικές, κυρίως προσωπικές ιδέες για 
πράγματα και λειτουργίες), και τα δημοσιευμένα (για αλληλεπίδραση, κριτική, μετάδοση 
γνώσεων) μοντέλα, τα οποία παρουσιάζονται με διάφορους τρόπους: με τα υλικά μοντέλα 
(μοντέλα κλίμακας), τα οπτικά μοντέλα (εικόνες σκίτσα, διαγράμματα), ή τα πιο συμβολικά 
μοντέλα, όπως, για παράδειγμα τα θεωρητικά ή μαθηματικά μοντέλα. Κατά τη διδασκαλία 
της Φυσικής στο Γυμνάσιο χρησιμοποιούμε: 

α. απλά οπτικά σωματιδιακά μοντέλα κατά τη μελέτη των καταστάσεων της ύλης, των 
θερμικών φαινομένων και των ηλεκτρικών φαινομένων και 

β. απλά μαθηματικά μοντέλα, όπως λόγου χάρη οι αλγεβρικές σχέσεις για τις κινήσεις ή 
για την πίεση. 

Οι παραπάνω αντιλήψεις για την επιστημονική μέθοδο έχουν συνέπειες για τις 
διδακτικές προσεγγίσεις και δραστηριότητες στην τάξη, και οι οποίες θα πρέπει όσο είναι 
δυνατόν, και ανάλογα με την εκπαιδευτική βαθμίδα, να αντανακλούν το επιστημονικό 
πνεύμα. Οι μαθητές του Γυμνασίου θα πρέπει να έχουν τη δυνατότητα/ευκαιρία να 
συζητήσουν και να εμπλακούν σε συγκεκριμένες δραστηριότητες: 

❖ Να κάνουν υποθέσεις, και να σχεδιάζουν τρόπους και πειραματικές διατάξεις για τον 
έλεγχο των υποθέσεών τους. 

❖ Να κάνουν μετρήσεις λαμβάνοντας υπόψη τις πηγές σφαλμάτων μέτρησης, τυχαίων ή 
συστηματικών. 

❖ Να συγκεντρώνουν πειραματικά δεδομένα, και να τα συστηματοποιούν σε πίνακες ή 
απλά διαγράμματα, ώστε να διακρίνουν γενικές σχέσεις μεταξύ των εννοιών/μεταβλητών. 

❖ Να ασκηθούν στον τρόπο της παραμετρικής διερεύνησης των φαινομένων, ελέγχοντας 
την επίδραση ενός παράγοντα ενόσω οι άλλοι κρατούνται σταθεροί. 

❖ Να συνειδητοποιούν με τη βοήθεια του εκπαιδευτικού το σκοπό των εργαστηριακών 
δραστηριοτήτων ή εικονικών πειραμάτων και το ρόλο τους στη μαθησιακή διαδικασία: Η 
συλλογή πειραματικών δεδομένων σκοπεύει είτε στην εξαγωγή εμπειρικών σχέσεων, 
κυρίως στο Γυμνάσιο, είτε στην επικύρωση προβλέψεων της θεωρίας . 

❖ Να γνωρίσουν/αντιληφθούν μερικά βασικά στοιχεία για τη φύση και τις λειτουργίες των 
μοντέλων: ότι τα μοντέλα είναι εξιδανικευμένες αναπαραστάσεις που εστιάζουν σε 
ορισμένα μόνο χαρακτηριστικά, ανάλογα με το θεωρητικό πλαίσιο και το σκοπό μιας 
μελέτης, ότι χρησιμοποιούνται για ερμηνείες και προβλέψεις, και ότι τα μοντέλα είναι 
θεμελιώδους σημασίας για την έρευνα της Φυσικής και επεκτείνουν τις γνωστικές μας 
ικανότητες. 

♦♦♦ Να έχουν την ευκαιρία να εμπλακούν σε συζήτηση αιτιολόγησης και επιχειρημάτων, που 
να αντανακλούν το πνεύμα της αιτιολόγησης και των επιχειρημάτων της Φυσικής: να 
παρακινούνται να λαμβάνουν υπόψη και να σκέφτονται και άλλες εναλλακτικές 
λύσεις/προτάσεις, να κάνουν κριτική στις προτάσεις που παρουσιάζονται, να αποφασίζουν 
για την επιλογή μιας πρότασης ή μοντέλου και να αιτιολογούν την επιλογή τους. 

❖ Να αναπτύσσουν κριτική και δημιουργική στάση και επιχειρήματα για τα κοινωνικο- 
επιστημονικά προβλήματα της εποχής, καθώς και για το ρόλο της Φυσικής και της 
Τεχνολογίας στην κατανόηση και την αντιμετώπισή τους. 

♦♦♦ Να εφαρμόζουν γνώσεις της Φυσικής σε απλές τεχνολογικές κατασκευές, και να 
αντιληφθούν τη σημασία των μαθηματικών για τις διαδικασίες και τα γνωστικά 
αποτελέσματα της Φυσικής. 

❖ Να εξοικειωθούν με τη χρήση των νέων τεχνολογιών και την αξιοποίησή τους ως μέσου 
μελέτης και απόκτησης γνώσεων. 

Οι δραστηριότητες αυτές δεν προωθούν μόνο ειδικότερους διδακτικούς στόχους του 
μαθήματος της Φυσικής, όπως είναι η εξοικείωση των μαθητών με τη σύγχρονη 
επιστημονική μέθοδο και τον επιστημονικό τρόπο σκέψης, προωθούν συγχρόνως και 
ευρύτερους εκπαιδευτικούς-παιδαγωγικούς στόχους, όπως είναι η ανάπτυξη της 
ικανότητας για κριτική σκέψη, για εναλλακτικές προτάσεις, για επιχειρηματολογικό διάλογο 
και συνεργασία, για την αιτιολογημένη λήψη αποφάσεων. 

Η έρευνα δείχνει ωστόσο ότι οι μαθητές δεν αποκτούν ικανοποιητικές αντιλήψεις για τη 
φύση της επιστήμης μόνο μέσω της άσκησής τους σε εργαστηριακές δραστηριότητες. 
Συνοψίζουμε μερικές βασικές ιδέες για τη φύση της επιστήμης, τις οποίες θα πρέπει να 
διδαχθούν ρητά και να συζητήσουν οι μαθητές έχοντας τελειώσει τη βασική τους 
εκπαίδευση. Μερικές τέτοιες ιδέες είναι (βλ. π.χ. ΜοΟοιηθδ 2008; ΝΚΟ 2010; ίθάθππ3π 
1992): 

Η επιστήμη εργάζεται με υποθέσεις, θεωρίες, μοντέλα και επιχειρήματα και επιδιώκει 
την εμπειρική επιβεβαίωση/έλεγχο των προτάσεων της. 

Η γνώση της επιστήμης τροποποιείται και εξελίσσεται , έχει όρια και δεν απαντά σε όλα 
τα ερωτήματα. 

Η επιστημονική μέθοδος δεν είναι τυποποιημένη, και εξελίσσεται. Η επιστήμη βασίζεται 
στη δημιουργικότητα και τη διαίσθηση των επιστημόνων. 

Η επιστήμη έχει αναπτύξει αξίες και εργασιακά ήθη, όπως για παράδειγμα η 
διαθεσιμότητα για κριτική και αλλαγή των προτάσεών της , οι διεθνείς συνεργασίες των 
επιστημόνων , οι αναφορές στις εργασίες των άλλων, η μαθητεία σε εργαστήρια. Κεντρική 
επιδίωξη αποτελεί η αντικειμενικότητα-διυποκειμενικότητα της γνώσης. Υπάρχουν βέβαια 

και υποκειμενικά στοιχεία όπως, λόγου χάρη, οι προκαταλήψεις και οι κοσμοθεωρητικές 
προ-αντιλήψεις των επιστημόνων. 

Στον πίνακα 2 συνοψίζονται οι μαθησιακοί στόχοι του Προγράμματος Σπουδών της 
Φυσικής για το Γυμνάσιο. 

Πίνακας 2. Γενικοί μαθησιακοί στόχοι του Προγράμματος Σπουδών Φυσικής στο Γυμνάσιο 


Μαθησιακοί στόχοι (Γνώσεις, ικανότητες, στάσεις- αξίες) 

Γνώση-κατανόηση επιστημονικών περιεχομένων 

Περιγραφή-ερμηνεία φαινομένων και καταστάσεων με την οπτική και τη γλώσσα της 
Φυσικής: 

> Γνώση-κατανόηση εννοιών, ενοποιητικών ιδεών και αρχών της Φυσικής. 

> Κατασκευή και αξιοποίηση απλών γραφικών παραστάσεων. 

> Διάκριση αιτιακών σχέσεων - Συσχέτιση των μεταβολών με μετατροπές ενέργειας και 
αλληλεπιδράσεις. 

> Εφαρμογή γνώσεων στην επίλυση προβλημάτων της καθημερινότητας και της 

ευρύτερης κοινωνικής ζωής _ 

Γνώση-κατανόηση των επιστημονικών μεθόδων και πρακτικών 

(α) Εξοικείωση με τις επιστημονικών μεθόδους και τρόπους σκέψης στη Φυσική: 

> Διατύπωση ερωτημάτων, συλλογή και διαχείριση (πειραματικών) δεδομένων, 
διατύπωση υποθέσεων και προβλέψεων, έλεγχος των υποθέσεων. 

> Διατύπωση εναλλακτικών προτάσεων, ανάπτυξη επιχειρημάτων, παρουσίαση και 
αιτιολόγηση συμπερασμάτων και προτάσεων. 

> Αντίληψη βασικών στοιχείων για τη φύση και τις λειτουργίες των μοντέλων. 

> Ανάπτυξη στρατηγικών παραμετρικής διερεύνησης (λογική, πείραμα) 

(β) Η αντίληψη της επιστήμης ως ανθρώπινης, κοινωνικής δραστηριότητας: 

> Παραδόσεις και εργασιακά ήθη των επιστημονικών κοινοτήτων. 

> Η επιδίωξη της αντικειμενικότητας - διυποκειμενικότητας στην επιστήμη. 

> Αλληλεπίδραση κοινωνίας και επιστήμης. Η θέση και ο ρόλος της Φυσικής στα 
σύγχρονα κοινωνικο-επιστημονικά ζητήματα 

Διεπιστημονικότητα - Διαθεματικότητα 

> Διασύνδεση και σύνθεση των γνώσεων διαφορετικών επιστημών. 

> Προσέγγιση/επεξεργασία θεμάτων από την οπτική της Φυσικής και άλλων επιστημών 

και πεδίων, και από την άποψη των κοινωνικών συνεπειών του θέματος. Κριτική 
προσέγγιση ζητημάτων και λήψη αποφάσεων _ 

Ανάπτυξη ικανοτήτων και στάσεων 

> Διερευνητική, κριτική και δημιουργική προσέγγιση θεμάτων και καταστάσεων. 
Επιχειρηματολογία-επικοινωνία-συνεργασία. 

> Στάσεις και αξίες, π.χ. ως προς την επιστήμη, την εφαρμογή των επιστημονικών 
γνώσεων, την προστασία του περιβάλλοντος-αειφορία. 

> Χρήση-αξιοποίηση των Ν.Τ. για μελέτη και επέκταση των γνώσεων. 

> Σύνδεση των σχολικών δραστηριοτήτων με ζητήματα τοπικών και ευρύτερων 

κοινοτήτων _ 









Πρόγραμμα σπουδών για τη β' Γυμνασίου 

Ενότητα 1 ΓΗ 

3. Διδακτικό μαθησιακό αντικείμενο: Χημεία (Β' και Γ' τάξεων Γυμνασίου) 
Κοινοί μορφωτικοί στόχοι των γνωστικών αντικειμένων και της Χημείας 

Κατανόηση βασικών εννοιών, διαδικασιών και πειραματικών δεδομένων. 

Οι μαθητές μαθαίνουν: 

1. να αναγνωρίζουν τα σημαντικά χαρακτηριστικά εννοιών και διαδικασιών, 

2. να συνδέουν μια έννοια-ιδέα με άλλες συναφείς, μέσα από τη σύγκριση και τον 
εντοπισμό ομοιοτήτων και διαφορών, 

3. να μπορούν να δώσουν παραδείγματα που να αναφέρονται σε συγκεκριμένες έννοιες, 

4. να μπορούν να κατανοούν και να περιγράφουν φαινόμενα και πειραματικά δεδομένα, 

5. να μπορούν να κατανοούν και να αξιοποιούν διαδικασίες, 

Μύηση σε ερευνητικές διαδικασίες και διεργασίες. 

Οι μαθητές μαθαίνουν: 

1. να διατυπώνουν ερωτήματα, 

2. να προσδιορίζουν προβλήματα, 

3. να σχεδιάζουν και να μεθοδεύουν διερευνήσεις, 

4. να αναζητούν απαντήσεις στα προβλήματα που έχουν τεθεί, 

5. να αναζητούν και να αξιοποιούν ερευνητικά εργαλεία, 

6. να αναλύουν και να συνθέτουν δεδομένα. 

Επικοινωνία και συνεργασία. 

Οι μαθητές μαθαίνουν: 

1. να αξιοποιούν πολλαπλά μέσα επικοινωνίας και διαμόρφωσης νοημάτων 

2. να επικοινωνούν και να μοιράζονται ιδέες, σκέψεις και συναισθήματα, 

3. να επικοινωνούν προκειμένου να διερευνούν ατομικά επιχειρήματα και ισχυρισμούς 
ή να διασαφηνίζουν ιδέες και απόψεις, 

4. να συνεργάζονται προκειμένου να αναπτύσσουν συλλογικά επιχειρήματα, να 
κατανοούν έννοιες, ιδέες ή διαδικασίες, να τεκμηριώνουν θέσεις, να επιλύουν προβλήματα 
κλπ, 

5. να συνεργάζονται προκειμένου να παράγουν έργα. 

Σύνδεση με τα περιβάλλοντα της ζωής. Παραγωγή και δημιουργία: 

Οι μαθητές μαθαίνουν: 

1. να συνδέουν με τις κοινότητες, την τεχνολογία, το περιβάλλον, τον πολιτισμό 

2. να σχεδιάζουν και να εφαρμόζουν δραστηριότητες σε οικείες και μη οικείες 
καταστάσεις ζωής 

3. ολοκληρώνοντας τις ερευνητικές τους προσπάθειες, να καταλήγουν σε 
συμπεράσματα και προτάσεις, 

4. να παράγουν έργα (ερευνητικά, καλλιτεχνικά, κατασκευαστικά κλπ) 

5. να δημοσιοποιούν τις παραγωγές τους στην κοινότητα και να δέχονται την κριτική της. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οό-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη τηςΈνωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.θΐ. 91 ·) 


Ηλεκτρονική Διεύθυνση: Ιτΐΐρ://νννννν. 6 ΐ. 9 Γ - β-ιτιείΙ: ννβ6ΐΏ3δΙβι·.θΙ@β1.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































